題馬上元所藏趙墨隠畫淵明四詩
作者：吳可
朝代：宋

paragraphs: 我不識趙子，見此便得之。
談笑出丘壑，粲然備四時。
似聞月旦評，氣壓淵明詩。
馬卿宰白下，慣作烟雲嬉。
歸來九衢塵，舊好不少移。
慇懃著懷袖，亦足慰夢思。
我本家北阜，一官老京師。
頗懷月下松，披圖覓幽姿。
正恐林間鶴，怨我歸無期。
那知此心在，衡宇終棲遲。
誰憐阿堵中，幾有一斛泥。
願分溪上山，供我笏拄頤。